ྱིས་པའོ། །གསུང་རབ་སྐོར་ལ། རྒྱལ་བའི་བཀའ་འགྱུར་རིན་པོ་
ཆེ་ཡན་ལག་བཅས་པོད་བརྒྱ་དང་བདུན། རྙིང་མ་རྒྱུད་འབུམ་པོད་ཉེར་དྲུག །མདོ་སྡེ་
ངེས་དོན་པོད་དྲུག །འབུམ་པོད་བཅུ་གཉིས། བསྟན་འགྱུར་པོད་ཉིས་བརྒྱ་དང་བཅུ།
སྙིང་ཐིག་ཡ་བཞི། ཀློང་ཆེན་མཛོད་བདུན། ངལ་གསོ་སྐོར་གསུམ་སོགས་གཙོར་གྱུར་
སྐྱ་པོད་ཁྱོན་བསྡོམས་སྟོང་ཕྲག་གཅིག་དང་བཞི་བརྒྱ་ལྷག་པ། སྒྲུབ་བརྒྱུད་ཤིང་རྟ་
551

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

བརྒྱད་ཀྱི་ཡིག་ཆ། ཤངསཆོས་སྐོར་པོད་བརྒྱད། བཀའ་བརྒྱད་བདེའདུས་པོད་དགུ།
གསང་རྫོགས་པོད་བཞི། རང་ཤར་པོད་གཉིས། ཚེ་བདག་ལྕགས་འདྲ་སྡིག་པོད་
གཉིས། བླ་མ་དགོངས་འདུས་པོད་བཅུ་གསུམ། འཇའཚོན། སྨིན་གླིང། ཆོས་གླིང་
རྣམས་གཙོར་གྱུར་མང་པོའི་གཞུང་པོད། ཤེས་བྱ་ཀུན་ཁྱབ་པོད་གསུམ། བཀའ་
མཛོད་ནང་བརྟགས་རྒྱུད་གསུམ་འགྲེལ་པ་བཅས་པོད་དྲུག །རིན་ཆེན་གཏེར་མཛོད་
བཀའ་རྒྱའི་སྐོར་བཅས་པོད་དྲུག་ཅུ་ཡཪ་བརྒལ། གདམས་མཛོད་པོད་བཅུ།
རྩོམ་པོད་ཐོར་བུ་བདུན་སོགས་བྲིས་པོད་ཆེ་ཆུང་ཁྱོན་བསྡོམས་དྲུག་བརྒྱ་དང་གོ་གསུམ་
ཙམ་བཞུགས། ཐུགས་རྟེན་དགོན་གྱི་ལྷ་གསར་དུ་གསེར་གདུང་ཆེན་མོ། ཡང་ཁྲོད་
དཔལ་ཆེན་ལྷ་ཁང་དུ་དཔལ་རེག་པ་མེད་པའི་མཆོད་རྟེན། དུས་འཁོར་ཡེ་ཤེས་
མཆོད་རྟེན། སྐུ་གདུང་ཆ་བརྒྱད་ཆ་གཉིས། བཀའ་གདམས་མཆོད་རྟེན་ཁ་ཤས་
སོགས་ཐུགས་རྟེན་ཆེ་ཆུང་དྲུག་ཅུ་རྩ་བཞི་ཙམ་བཞུགས། འདི་རྣམས་ལ་ནང་གཞུག་
ཁྱད་པར་འཕགས་པའི་བཞུགས་ཚུལ་སོགས་ཞིབ་པར་དཀར་ཆག་ཏུ་གསལ་ཞིང༌།
ཙྭ་འདྲ་རིན་ཆེན་བྲག་གི་དཀར་ཆག་གཏེར་བྱོན་ལས།
དཀར་ཆག་ས་སྟེང་བྱུང་བའི་ཚེ༔
ཧེ་རུ་ཀ་ཡི་སྐུ་གསུང་ཐུགས
འོག་མིན་གནས་ནས་འདི་རུ་འཕོ༔
552

བློ་གྲོས་མཐའ་ཡས་ཀྱི་སྡེའི་བྱུང་བ་བརྗོད་པ་ནོར་བུ་སྣ་ཚོགས་མདོག་ཅན།

ཞེས་གསུངས་པ་དང༌། གཏེར་ཆེན་མཆོག་གྱུར་གླིང་པས་ཟུར་འུག་བྱ་
ལུང་གི་ཧེ་རུ་ཀའི་སྐུ་བརྙན་གྱི་འགྲོ་དོན་རྫོགས་ལ་ཉེ་བས་འདི་ཉིད་ཀྱིས་གསང་
སྔགས་བསྟན་པའི་བཙས་སུ་འགྱུར་བར་ལུང་བསྟན་པས་གལ་གནད་དགོས་པ་
ཆེ་བར་སེམས་སོ།།
ལྷ་ཁང་རྣམས་སུ་གནམ་རྒྱན། འཕན་དར་རྒྱལ་མཚན། ཡོན་ཆབ་མར་མེ་
གཙོས་མཆོད་པའི་ཡོ་བྱད། གསར་མའི་སྒྲུབ་མཆོད་དང་། རྙིང་མའི་སྒྲུབ་ཆེན་རྣམས་
ཀྱི་རྟེན། རྔསིལ་སྙན། སྦུབ་ཆོལ། དུང་དཀར་དམར། རྒྱ་གླིང་། རྐང་དུང་བཅས་
རོལ་མོའི་རིགས། འཚོགས་པའི་གྲལ་གདན། གཉེར་ཁང་དང་ཐབ་ཚང་རྣམས་སུ་
ཁྲོ་ཟངས་རྟིབ་དཀར་སྐྱོག་དང་སྒྲོ་སྣོད་ཀྱིས་མཚོན་པའི་ཉེར་མཁོ་རྣམས་ཀྱང་ཐེབས་ཁྲོལ་
དང་བཅས་འདུ་བགྱིས། འདིར་སྒྲུབ་བཞུགས་རྣམས་ནས་ཐོག་མར་ཐར་པ་རིན་པོ་ཆེའི་
རྒྱན་དང་ལམ་རིམ་སྦྲགས་པའི་ཐུན་མོང་གི་སྔོན་འགྲོས་བློ་སྦྱོང་། ཐུན་མིན་སྔོན་འགྲོ་
བསགས་སྦྱོང་བླ་མའི་རྣལ་འབྱོར་རྣམས་གྲུབ་མཚམས་ཤངས་ལུགས་བདེ་མཆོག་ལྷ་
ལྔ་དང། རྒྱུད་སྡེ་ལྔའི་བསྙེན་པ་བཏང་། ལོ་ཕྱེད་གཉིས་ཤངས་ཆོས་རྩ་བ་དང་ཡན་
ལག་ཚང་མ་ཉམས་སུ་ལེན། ལོ་གཉིས་པའི་ཕྱེད་ལ་དུས་འཁོར་ལྷ་དགུའི་བསྙེན་པ་
དང་རྡོ་རྗེའི་རྣལ་འབྱོར་ཡན་ལག་དྲུག་པར་འབྲེལ་འཇོག་ཙམ་བྱས། ལོ་ཕྱི་མར་རྡོར་
སེམས་དང་ཡང་དག་གི་བསྙེན་པ་དང་བླ་མ་ཡང་ཏིག་ཅིའགྲུབ་བྱ་བ་དང་། ལོ་རེ་བཞིན་
དུས་འཁོར། བརྟག་གཉིས། བདེ་མཆོག་གསུམ་གྱི་རྒྱུད་ཚར་རེ། ཟླ་བ་དང་པོར་
553

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

མར་མིའི་སྐུ་མཆོད་རས་འབུད་དང་མགུར་མཚོ། གཉིས་པར་སྨིན་གླིང་གཏེར་ཆེན་སྐུ་
མཆོད་རིག་འཛིན་ཐུགས་ཐིག་ཚོགས་སྐོང་། རྗེ་བཙུན་ཏཱ་ར་ནཱ་ཐའི་སྐུ་མཆོད་ཤངས་
ལུགས་རྒྱུད་སྡེ་ལྔའི་སྒྲུབ་མཆོད་ཉིན་གསུམ། ནག་པ་ཟླ་བར་དུས་འཁོར་སྒྲུབ་མཆོད་
རྣལ་འབྱོར་མ་རིགས་བརྒྱའི་མཆོད་ཆོག་བཅས་ཉིན་བདུན། ལྔ་པར་བླ་མ་དགོངས་
འདུས་སྐོང་ཆོག །དགུ་པར་ཁྱུང་པོའི་དུས་ཆེན་ལ་ཤངས་ལུགས་བླ་མཆོད།
བཅུ་གཉིས་པར་ཀུན་མཁྱེན་ཀློང་ཆེན་པའི་དུས་ཆེན་ལ་སྙིང་ཐིག་བླ་མཆོད། བཅུ་གཅིག
པར་རྟག་གཏོར་བརྗེ་བའི་གསོལ་ཁ་འཕར་མ། ལོ་མཇུག་ཏུ་མྱུར་མཛད་ཡེ་ཤེས་མགོན་
པོའི་གཏོར་སྒྲུབ། ཟླ་བཞིའི་དུས་ཆེན་ལ་ཚོགས་བསགས་གསོ་སྦྱོང་རྒྱས་པ་བྱ་བ་དང་།
ཟླ་རེ་བཞིན་ཚེས་བདུན་རྗེ་པདྨ་ཉིན་བྱེད་སྐུ་མཆོད་རྡོར་སེམས་སྒྲུབ་མཆོད། བརྒྱད་ལ་
ཚེ་སྒྲུབ་གསང་འདུས་དང་སྒྲོལ་དཀར་སྒྲུབ་མཆོད། ཚེས་བཅུར་བླ་མ་དགོངས་འདུས་
དང་བླ་སྒྲུབ་སྐབས་བབ་དང་བི་མའི་ཚོགས་མཆོད། བཅོ་ལྔར་དུས་འཁོར་
མཆོད་ཆོག །ཉེར་ལྔར་བདེ་མཆོག་སྒྲུབ་མཆོད་དང་མཁའ་སྤྱོད་དཀར་དམར་གཉིས་
རེས་མོ། ཉེར་དགུར་སྐོང་གསོལ་འཕར་མ། གནམ་སྟོང་སོ་ལུགས་ཡང་དག་དང་ཉི་
མ་རིང་སྐབས་ཟླ་བ་དྲུག་ལ་གསང་སྙིངརྒྱུད། ཐུང་སྐབས་དྲུག་ལ་འཇམ་དཔལ་མཚན་
བརྗོད་བཅས་རྒྱུད་ཐམས་ཅད་ཀྱང་སོ་སོའི་བཀླགས་ཆོག་དང་ལྡན་པས་ཚུལ་བཞིན་
བགྱིས་པ་དང༌། ཉིན་རེ་བཞིན་གྱི་ཞོག་པར་དཔལ་ཆེན་ལྷ་ཁང་དུ་ཚོགས་གསོག་དང་
འབྲེལ་བའི་སྡོམ་གསུམ་གསོ་སྦྱོང། དགོངས་མོར་མགོན་ཁང་དུ་གསར་རྙིང་ཆོས་སྐྱོང་
554

བློ་གྲོས་མཐའ་ཡས་ཀྱི་སྡེའི་བྱུང་བ་བརྗོད་པ་ནོར་བུ་སྣ་ཚོགས་མདོག་ཅན།

རྣམས་ཀྱི་སྐོང་གསོལ་བསྟར་ཆགས། ཐུན་བཞིའི་རྣལ་འབྱོར་གྱི་རིམ་པའང་ཁྲིགས་སུ་
བཀོད། ཟླ་རེ་བཞིན་དགེ་ཚུལ་སློང་སོ་སོས་ཉ་སྟོང་གི་གསོ་སྦྱོང་བཅས། མགོན་ཁང་
བླ་མའི་ཉམས་ལེན་འདོན་བྱ་རྣམས་ཁྲིགས་བཀོད་ཟུར་དུ་བྱས། གནས་བརྟན་ཁང་དུ་
སྡོད་མཁན་ནས་ཚེས་བརྒྱད་བྱུང་ངོ་ཅོག་ལ་ཆོས་འཁོར་རྣམ་གསུམ་གཙོར་གྱུར་བསྟན་
པ་ཡུན་གནས་ཆེད་དུ་སངས་གླིང་གནས་ཆོག་ཚར་རེ་བཏང་བ་སོགས་རགས་བསྡུས་སུ་
བཀོད་པ་ཡིན་ལ། རྫོང་ཤོད་དུའང་གུ་རུ་ལྷ་ཁང་དུ་གཙོ་བོ་ཨོ་རྒྱན་ཟ་ཧོར་མ།
འོད་དཔག་མེད། ཚེ་དཔག་མེད། རྒྱལ་བ་རྒྱ་མཚོ། རྡོར་སེམས། ཡང་དག །
སྒྲོལ་དཀར། གནས་བཅུ། སྒྲུབ་བརྒྱུད་ཤིང་རྟ་བརྒྱད་ཀྱི་གཙོ་ཆེ་བའི་བླ་མ་རྣམས་
ཀྱི་སྐུ་བརྙན་དང་། ཐུགས་གནས་ལྷ་ཁང་དུ་ཐུབ་དབང་ཐོག་ཚད། ཉེ་སྲས་བརྒྱད།
པདྨ་སཾ་བྷ། སྒྲོལ་ལྗང་། མགོན་ཁང་དུ་མྱུར་མཛད་ཡེ་ཤེས་མགོན་པོ་གཙོ་བོར་གྱུར་
པའི་གསར་རྙིང་གི་ཆོས་སྐྱོང་རྣམས་ལྡེར་སྐུར་བཞེངས། ནང་གཞུག་སོགས་ཚད་
ལྡན་བྱས། རང་གི་སྡོད་གནས་སུ་སློབ་དཔོན་ཟ་ཧོར་མཁྲུ་གང་བས་གཙོར་བྱས་ཟངས་
གསེར་ལས་གྲུབ་པའི་སྐུ་བརྙན་ཆེ་ཆུང་ཞལ་ཐང་ཉི་ཤུ་རྩ་གྲངས། གསུང་རྟེན་བཀའ་
འགྱུར། བསྟན་འགྱུར། རྙིང་མ་རྒྱུད་འབུམ་གཙོར་བྱས་བཀའ་གཏེར་གསུང་འབུམ་
འགྲེལ་པ་དང་འདོན་ཆོག་གི་རིགས་སོགས་སྐྱ་པོདལྔ་བརྒྱལྷག་ཙམ་བཞུགས། དེ་དག་
ལའང་མཆོད་པའི་ཡོ་བྱད། མར་མེ་རྒྱུན་འབར། རོལ་མོའི་རིགས། འཚོགས་པའི་
གདན་ཆས་རིགས་ཚང་བ་དང། སྒྲུབ་པ་བདུན་གྱི་ཕོག་ཆས། ལོ་རེ་བཞིན་གཡས་
555

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

གཡོན་དགོན་པ་རྣམས་ཀྱང་འཚོགས་པའི་བཀའ་འགྱུར་དག་ཚར། ཆོ་འཕྲུལ་ཟླ་བར་
ཉེ་སྲས་བརྒྱད་ཆོག །ས་ག་ཟླ་བར་སྨྱུང་གནས། ཟླ་བ་དགུ་པར་ཐར་མདོའི་ཆོ་ག །
ཡར་མར་གྱི་ཚེས་བཅུའི་ཚོགས་མཆོད་དགུ་གསོལ་རྣམས་ཀྱང་བསྟར་ཆགས་སུ་བགྱིས་
པའི་རྒྱུན་བཙུགས། བཀྲ་ཤིས་གནས་ཀྱི་མཆོད་ཁང་དུ། ཐུབ་དབང་དང་གུ་རུ་རིན་
པོ་ཆེ་ཁྲུ་ཚད་ཀྱིས་གཙོས་ཟངས་གསེར་སྐུ་བརྙན་སྐོར་དང་ཞལ་ཐང་སོགས་རྟེན་བཞག་
དང་རོང་རྒྱབ་བོན་དགོན་གྱི་གཙུག་ལག་ཁང་གི་ལོགས་བྲིས་གཙོས། མདོ་སྔགས་
སྟོན་པ་གཉིས། སྲུང་མའི་སྐུ་བརྙན། འཕན་དང་རྒྱལ་མཚན། རོལ་མོའི་རིགས།
གྲལ་གདན། འཆམས་ཆས་ཁ་སབ་སོགས་དང༌། ལོ་བསྟར་དབྱར་མཆོད་དང་
མགོན་བླ་རྒྱུན་བཞག་གི་ཐེབས་ཁྲལ་སྟོང་གི་སཤིང་བདག་པོ་སྡེ་དགེའི་མདུན་ཞུས་ནས་
ཇི་སྲིད་བར་སོར་འཇག་བྱས་པའོ།།
དམ་པའི་རྣམ་ཐར་མཚན་ཉིད་པ་ནི་བརྗོད་གཞིས་ཕོངས།
དམན་པའི་སྤྱོད་པ་དཀྱུས་ལས་ལྷག་ཙམ་བརྗོད་བྱར་བྱས།།
རྗོད་བྱེད་ཚིག་ཕྲེང་ར་ཐོན་ལུག་ཐོན་སྤེལ་བ་འདིས།།
མཁས་རྣམས་ཁྲེལ་ལ་བླུན་པོ་མགུ་བ་སྐྱེད་སྲིད་དམ།།
འདི་བྲིས་རང་གཞན་སྡིག་པའི་ས་བོན་དུ།།
ནམ་ཡང་མི་འགྱུར་དཀར་པོའི་སྟོབས་འཕེལ་བས།།
556

བློ་གྲོས་མཐའ་ཡས་ཀྱི་སྡེའི་བྱུང་བ་བརྗོད་པ་ནོར་བུ་སྣ་ཚོགས་མདོག་ཅན།

འབྲེལ་ཚད་དོན་ལྡན་སྤྱོད་པ་རླབས་པོ་ཆེར།།
འགྱུར་བ་དཀོན་མཆོག་བདེན་པས་བྱིན་གྱིས་རློབས།།
སརྦ་ཐཱ་ཀ་ལྱཱ་ཎཾ་མངྒ་ལ་བྷ་བནྡྷུ།།
༈ ན་མོ་གུ་རུ་བཛྲ་དྷཱ་རཱ་ཡ།
ཕྱོགས་དུས་རྒྱལ་དང་དེ་སྲས་ཇི་སྙེད་ཀྱི།།
རྣམ་ཐར་བསམ་ཡས་ཕུང་པོ་ཡོངས་བཟུང་འཕྲུལ།།
འཆི་མེད་ལམ་གྱི་ཕ་མཐས་གཞལ་མིན་པ།།
མཉམ་མེད་དཔལ་ལྡན་བླ་མས་དགེ་ལེགས་སྩོལ། ༡ །
རིགས་དང་དཀྱིལ་འཁོར་རབ་འབྱམས་མ་ལུས་པའི།།
ཁྱབ་བདག་རྣམ་པར་སྣང་མཛད་གང་ཆེན་མཚོ།།
ངེས་པ་ལྔ་ལྡན་རིན་ཆེན་སྤྲིན་གྱི་དབྱིག།
རྟག་ཁྱབ་ལྟུན་གྱིས་གྲུབ་པའི་དཔྱིད་ཐིག་ལས། ༢ །
བཟོ་དང་སྐྱེ་བ་བྱང་ཆུབ་མཆོག་གི་ཚུལ།།
མཐའ་ཀླས་ཞིང་དང་འཛམ་གླིང་བོད་ཁམས་སུ།།
གང་གང་འདུལ་ལ་དེ་དེར་ཉེར་མཚམས་པའི།།
སྒྱུ་འཕྲུལ་རོལ་རྩེད་རྟག་པ་རྒྱུན་གྱི་གཤིས། ༣ །
557

༼མ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

འདི་ན་རྩོད་དུས་རྒྱལ་བསྟན་ལྔ་བརྒྱའི་མཐར།།
གཞོལ་ཡང་རྒྱ་ཆེར་རོལ་པའི་མཛད་ཕྲིན་ཅན།།
ངག་གི་དབང་ཕྱུག་ཡོན་ཏན་རྒྱ་མཚོའི་མཛོད།།
བློ་གྲོས་མཐའ་ཡས་རྒྱལ་བའི་ལུང་གིས་བསྔགས། ༤ །
རྣམ་འདྲེན་བླ་མའི་རྟོགས་བརྗོད་རྣམ་མང་འགའ།།
སློབ་མ་ཕལ་གྱིས་འོས་ཚོད་ལོ་རྒྱུས་མང༌།།
ཀུན་མཁྱེན་རྗེ་ཡི་ཞལ་གསུང་ཚད་མ་འདི།།
སྐལ་བཟང་ཡོངས་ཀྱི་དགའ་སྟོན་ཨེ་མ་ཕུལ། ༥ །
དེང་སང་གདུལ་བྱའི་བློ་དང་ཉེར་འཚམས་ཕྱིར།།
གསང་བ་བསམ་གྱིས་མི་ཁྱབ་སྦས་ནས་སླར།།
ཁེངས་བསྐྱུངས་འཆི་མེད་བཅུད་ལེན་སྩལ་བ་ཡང༌།།
གཟུར་གནས་བསྟན་འཛིན་སྐྱེས་བུའི་གསོས་སུ་མཆིས། ༦ །
དེ་ཕྱིར་ལུང་རྟོགས་བསྟན་པའི་དཔུང་གཉེན་ཆེ།།
དཔལ་སྤྲུལ་མདོ་སྔགས་ཆོས་ཀྱི་ཉི་མ་དང༌།།
ས་སྐྱོང་གུང་བློན་བཀྲ་ཤིས་ཚེ་འཕེལ་དང༌།།
དེ་སྲས་བཀྲ་ཤིསཚེ་རིང་གུས་སྦྱོར་གྱིས། ༧ །
གཅིག་ལས་དུ་མར་འཆར་བའི་ཕྱི་མོའི་སྤྲིན།།
རྫོགས་ལྡན་གསར་པའི་དུས་སྟོན་གཏིབས་པ་འདིས།།
558

བློ་གྲོས་མཐའ་ཡས་ཀྱི་སྡེའི་བྱུང་བ་བརྗོད་པ་ནོར་བུ་སྣ་ཚོགས་མདོག་ཅན།

བསྟན་རྩ་སློབ་བརྒྱུད་གཙོར་གྱུར་འབྲེལ་ཚད་རྣམས།།
དོན་ལྡན་རྣམ་བྱང་མཆོག་ཐོབ་སོམ་ཉི་བྲལ། ༨ །
བཟང་པོ་སྤྱོད་པའི་རྫོགས་སྨིན་སྦྱངས་གསུམ་སྒོ།
ཐུན་མིན་རྒྱལ་སྲས་དཔའ་བོའི་ཐུགས་དམ་ཕུལ།།
འཇམ་པའི་དཔལ་དང་ཀུན་ཏུ་བཟང་སོགས་ཀྱི།།
རྗེས་སུ་རྐང་འཇོག་རྣམས་ལ་ཡི་རང་བཅས། ༩ །
རྣམ་དཀར་དགེ་རྩ་ཟླ་འོད་བདུད་རྩིའི་གཏེར།།
དྲི་མེད་སྲིད་ཞིའི་གདུང་སེལ་འདིས་མཚོན་ཏེ།།
རང་གཞན་ཀུན་གྱི་རྒྱུད་ལ་ཚོགས་བཟང་རྒྱུ།།
གང་མཆིས་རྣམ་བྱང་བཙས་སུ་འབབ་གྱུར་ཅིག ༡༠ །
འཕྲལ་ཡུན་ཕན་བདེ་ཀུན་གྱི་འབྱུང་གནས་ཉིད།།
མདོ་སྔགས་ཡོངས་རྫོགས་རྣམ་འདྲེན་བསྟན་པའི་དཔལ།།
ཕྱོགས་དུས་གནས་སྐབས་ཀུན་ཏུ་འཕེལ་རྒྱས་ངོས།།
འཇིག་རྟེན་བདེ་ལེགས་མཆོག་ཏུ་དར་གྱུར་ཅིག ༡༡ །
སྙིགས་དུས་བརྟན་གཡོའི་རྒུད་ཚོགས་ངང་གིས་ཞི།།
རིས་མེད་རྒྱལ་བསྟན་ལྟུན་པོ་ཡུན་དུ་བརླིང༌།།
སྐྱེ་རྒུ་ཀུན་གྱིས་བསོད་ནམས་ལས་ལ་སྤྱོད།།
ཕུན་ཚོགས་དགའ་སྟོན་མཐའ་དག་འཕེལ་གྱུར་ཅིག ༡༣ །
559

༼ལེ༽ སྨོན་ལམ་སྣ་ཚོགས་དང་རྗེ་ཉིད་ཀྱི་རྣམ་ཐར་དང་གསུང་འབུམ་དཀར་ཆག་སོགས་ཀྱི་སྐོར།

བསྟན་པ་རིན་ཆེན་མངའ་ཐང་འཛིན་པ་ཡི།།
བསྟན་འཛིན་སྐྱེས་བུ་ད་ལྟ་འཚོ་གཞེས་ཤིང༌།།
སླད་ནས་འབྱོན་འགྱུར་གང་དང་གང་སྲིད་རྣམས།།
བླ་མའི་རྣམ་ཐར་འཛིན་པའི་རྒྱུར་གྱུར་ཅིག ༡༣ །
ཅེས་པའང་། མཆོག་གཟིགས་བླ་མ་འཇམ་པའི་རྡོ་རྗེ་ཀརྨ་ངག་དབང་ཡོན་
ཏན་རྒྱ་མཚོ་བློ་གྲོས་མཐའ་ཡས་པའི་སྡེས་སྨིན་གྲོལ་གྱི་ཆོས་སྒོ་དུ་མས་རྗེས་སུ་བཟུང་
བའི་སློབ་འབངས་ཐ་ཤལ་རྒྱལ་སྲས་འཇམ་དབྱངས་ཆོས་ཀྱི་ཉི་མ་བློ་གྲོས་རྒྱས་པའི་
སྡེས་སྤར་བྱང་སྨོན་ཚིག་ཆེད་དུ་སྤེལ་བ། བདག་གཞན་འགྲོ་ཀུན་རྣམ་སྣང་འཇམ་
པའི་རྡོ་རྗེ་གང་ཅན་མཚོའི་ཞིང་སྐུ་བསམ་གྱིས་མི་ཁྱབ་པའི་རྣམ་ཐར་རྒྱ་མཚོའི་དཔལ་
འབྱོར་མི་ཟད་རྒྱན་གྱི་འཁོར་ལོ་རྟག་ཁྱབ་ལྷུན་གྱིས་གྲུབ་པའི་མངའ་ཐང་ལ་མྱུར་དུ་
ལོངས་སུ་སྤྱོད་པའི་དགའ་སྟོན་ཡ་ཐཱ་སིདྡྷི